Kathleen Antonelli

Ba ríomhchláraitheoir í Kathleen "Kay" McNulty Mauchly Antonelli (12 Feabhra 1921 – 20 Aibreáin 2006) a bhí mar dhuine de na 6 ríomhchláraitheoir a d'oibrigh ar an ríomhaire ENIAC - an chéad ríomhaire digiteach ilchuspóireach pearsanta. 

 Laethanta a hÓige agus Oideachas 
Rugadh Kathleen McNulty (Gaeilge: Caitlín Nic an Ultaigh) i bhFaiche Mhór ar an Chraoslach, i nGaeltacht Dún na nGall i 1921 le linn Chogadh na Saoirse. Ar oíche a breithe, gabhadh a hathair, a bhí mar bhall Óglaigh na hÉireann, agus cuirtear i bPríosún Doire é ar feadh dhá bhliain. Nuair a scaoileadh é i mí Deireadh Fómhair 1924, chuaigh Kathleen agus a teaghlach ar imirce go dtí Stáit Aontaithe Mheiriceá agus bhog siad go dtí Chestnut Hill i bhFilideilfia, Pennsylvania.Donegaldiaspora.ie. (2018). Kathleen Antonelli  | Donegal Diaspora. [ar líne] Ar fáil ag: http://www.donegaldiaspora.ie/people/kathleen-antonelli [Rinneadh rochtain ar 28 Már. 2018]. (Béarla) Ag an am sin, ní raibh ach Gaeilge aici. Ní raibh focal Béarla aici go dtí gur thosaigh sí ag freastal ar Hallahan Catholic High School i bhFilideilfia.

I ndiaidh ardscoile, d'fhreastail sí ar Chestnut Hill College, le matamaitic mar phríomhabhar aici. Ghlac sí le gach modúl matamaitice a bhí ar fáil, triantánacht sféarúil, calcalas difreálach, geoiméadracht theilgeach agus staitistic ina measc. Bhain sí a céim amach  I mí an Mheithimh 1942, bliain nach bhain ach cúpla bean eile céim mhatamaitice amach sa choláiste sin.Schnell, B. and Martin, C. (2006). Webster's New World Hacker Dictionary. Hoboken: John Wiley & Sons.thumb|Kay McNulty, Alyse Snyder, agus Sis Stump|clé

 A Gairm mar Ríomhcláraitheoir 
Seachtain nó dhó i ndiaidh a céim a bhaint amach, thug sí fógra státseirbhíse na Stát Aontaithe faoi deara in The Phildelphia Inquirer. Bhí siad ar tóir mná le céim matamaitice.Fritz, W.B., 1996. The women of ENIAC. IEEE Annals of the History of Computing, 18(3), pp.13-28. Le linn an Dara Cogadh Domhanda, bhí Arm na SA ag fostú mná chun ruthaig philéir agus ruthaig dhiúracáin a ríomh ag Ballistic Research Laboratory. Ghlaoigh sí ar a chomhchéimí Frances Bilas agus seachtain ina dhiaidh sin, bhí an bheirt acu fostaithe mar 'ríomhairí' daonna. Thosaigh siad ag obair ag The Moore School of Engineering.Heyman, K.L 1997-03-17, 'Women's contribution to Eniac remembered. (Industry Trend or Event)' Electronic Engineering Times, no. n945, pp. p89(3).

 Leagáid 
I 2007, d'fhógair Ollscoil Chathair Bhaile Átha Cliath go raibh siad chun 'An Foirgneamh McNulty' a chuir ar an bhfoirgneamh ríomhaireachta in ómós Kathleen McNulty.RTÉ (2018). DCU names three buildings after women scientists. [ar líne] RTE.ie. Ar fáil ag: https://www.rte.ie/news/2017/0705/888002-dcu-women/ [Rinneadh rochtain air 3 Apr. 2018]. (Béarla)

I gContae Dún na nGall, bhunaigh Institiúid Teicneolaíochta Leitir Ceanainn duais bhliantúil don mhac/iníon léinn ríomhaireachta is fearr, darb ainm 'The Kay McNulty medal and prize.'''Silicon Republic. (2018). Ireland's Greatest Woman Inventor finalist - Kay McNulty Mauchly Antonelli, first woman computer programmer - Innovation | siliconrepublic.com - Ireland's Technology News Service. [ar líne] Ar fáil ag: https://www.siliconrepublic.com/innovation/irelands-greatest-woman-inventor-finalist-kay-mcnulty-mauchly-antonelli-first-woman-computer-programmer [Rinneadh rochtain air 3 Apr. 2018].''
 Tagairtí 

Catagóir:Eolaithe ríomhaireachta
Catagóir:Daoine a rugadh i 1921
Catagóir:Básanna in 2006
Catagóir:Daoine as Contae Dhún na nGall